b'\n_START_ARTICLE_\nMilimeter \xc5\xbeivega srebra\n_START_PARAGRAPH_\nMilim\xc3\xa9ter \xc5\xbe\xc3\xadvega srebr\xc3\xa0 (kratica mmHg, en. milimeter hydrargyrum) je enota za tlak, ki se uporablja na primer v medicini za merjenje krvnega tlaka in drugih tlakov. Izra\xc5\xbeena je z vi\xc5\xa1ino stolpca \xc5\xbeivega srebra v \xc5\xbeivosrebrnem manometru. En milimeter \xc5\xbeivega srebra ustreza 133,322 paskala._NEWLINE_Milimetri \xc5\xbeivega srebra niso vklju\xc4\x8deni v mednarodni sistem enot (SI). Po sistemu SI je dogovorjena izpeljana enota za izra\xc5\xbeanje tlaka paskal, vendar tako Evropska direktiva 76/766/EGS kot tudi slovenska Odredba o merskih enotah dovoljujeta uporabo enote mmHg za izra\xc5\xbeanje krvnega tlaka in tlakov drugih telesnih teko\xc4\x8din.'